יוריס ואן אובריים

יוריס ואן אובריים (בהולנדית: Joris van Overeem; נולד ב-1 ביוני 1994) הוא כדורגלן הולנדי-ישראלי, המשחק בעמדת הקשר במכבי תל אביב מליגת העל.

ביוגרפיה 
ואן אובריים נולד באמסטרדם שבהולנד, לאם ממוצא יהודי, שבעברה הייתה אזרחית ישראלית – טרם נישואיה וירידתה להולנד. 

לו גם אזרחות ישראלית.

קריירת מועדונים

בהולנד 
הוא התפתח כשחקן באקדמיית הנוער של א.ז. אלקמאר ההולנדית.

ב-30 באוקטובר 2013 ערך את הופעת הבכורה שלו עם הסגל הבוגר של א.ז. אלקמאר במסגרת הגביע ההולנדי, במשחק מול אכילס '29 ההולנדית, כשנכנס כמחליף בדקה ה-69 ואף כבש את שער הבכורה שלו בבוגרים בדקה ה-88, במשחק ביתי שנגמר בניצחון 7–0 של קבוצתו.

ב-9 באוגוסט 2014 ערך את הופעת הבכורה שלו בקבוצה הבוגרת של דורדרכט בליגת העל ההולנדית, כשגם פתח בהרכב בניצחון החוץ 2–1 על הירנפיין, ואף כבש את שער הבכורה שלו בליגה.

בקיץ 2018 עזב את א.ז. אלקמאר וחתם באוטרכט ההולנדית, ששילמה עבורו 700 אלף יורו. ב-11 באוגוסט 2018 ערך את הופעת הבכורה שלו כשנכנס כמחליף בדקה ה-71, בהפסד החוץ 0–4 מול פ.ס.וו. איינדהובן. ב-19 באוגוסט 2018 כבש שער בכורה עם קבוצתו אוטרכט בניצחון הביתי 0–2 על זוולה, בו גם קיבל כרטיס אדום.

בישראל 
ב-13 ביוני 2022 חתם ואן אובריים במכבי תל אביב מליגת העל, חוזה ל-3 שנים. ואן אובריים מיעט לקבל קרדיט תחת הדרכתם של ולאדן איביץ' ואייטור קראנקה. במרבית עונת 2022/2023 הוא כלל לא נכלל בסגל הקבוצה. הוא שותף בתשעה משחקי ליגה, כשרק באחד מהם עלה בהרכב הפותח. עם הגעתו של רובי קין לקבוצה, לקראת עונת 2023/2024, השתנה מעמדו והוא קיבל מקום של קבע במשחקי המוקדמות האירופאיים.

נבחרות הולנד 
לזכותו שש הופעות בנבחרת הנערים עד גיל 16 של הולנד, שמונה הופעות בנבחרת הנערים עד גיל 17 של הולנד, שתי  הופעות בנבחרת הנוער עד גיל 18 של הולנד, שתי הופעות בנבחרת הנוער עד גיל 19 של הולנד, שלוש הופעות עם נבחרת הנוער עד גיל 20 של הולנד, ואחת-עשרה הופעות במדי הנבחרת הצעירה של הולנד עד גיל 21.

קישורים חיצוניים

הערות שוליים 

כדורגלנים הולנדים
כדורגלנים יהודים
קשרי כדורגל הולנדים
קשרי כדורגל יהודים
קשרי כדורגל ישראלים
כדורגלני א.ז. אלקמאר
כדורגלני דורדרכט
כדורגלני אוטרכט
כדורגלני מכבי תל אביב
אמסטרדם: כדורגלנים
כדורגלנים ישראלים
עולים בשנות ה-2020
הולנדים שנולדו ב-1994